《次戴帅初与次儿瀹诗》
宋代·陈著

世变纷纷蜂蝶丛，人情落落马牛风。山林犹喜典刑在，师友相牛气义同。

坎有亨心方善处，兑为丽泽要深穷。暮春乐处儿知否，好趁曾门咏舞童。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。